CELEX: 32010D0681
Language: et
Date: 2010-11-09 00:00:00
Title: 2010/681/EL: Komisjoni otsus, 9. november 2010 , milles käsitletakse küsimustikku liikmesriikide aruannete jaoks seoses nõukogu direktiivi 1999/13/EÜ (teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta) rakendamisega ajavahemikul 2011–2013 (teatavaks tehtud numbri K(2010) 7591 all)

10.11.2010   
            
            
               ET
            
            
               Euroopa Liidu Teataja
            
            
               L 292/65
            
         KOMISJONI OTSUS,
   9. november 2010,
   milles käsitletakse küsimustikku liikmesriikide aruannete jaoks seoses nõukogu direktiivi 1999/13/EÜ (teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta) rakendamisega ajavahemikul 2011–2013
   (teatavaks tehtud numbri K(2010) 7591 all)
   (2010/681/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. märtsi 1999. aasta direktiivi 1999/13/EÜ teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta, (1) eriti selle artikli 11 lõiget 1,
   võttes arvesse nõukogu 23. detsembri 1991. aasta direktiivi 91/692/EMÜ teatavate keskkonnaalaste direktiivide rakendamise aruannete ühtlustamise ja ratsionaliseerimise kohta (2),
   ning arvestades järgmist:
   
               (1)
            
            
               Vastavalt direktiivi 1999/13/EÜ artikli 11 lõikele 1 on liikmesriigid kohustatud koostama komisjoni küsimustiku või vormi alusel aruande kõnealuse direktiivi rakendamise kohta kooskõlas direktiivi 91/692/EMÜ artiklis 6 sätestatud menetlusega.
            
         
               (2)
            
            
               Liikmesriigid on koostanud aruanded kõnealuse direktiivi rakendamise kohta ajavahemikul 1. jaanuarist 2003 kuni 31. detsembrini 2004 vastavalt komisjoni 27. juuni 2002. aasta otsusele 2002/529/EÜ, milles käsitletakse direktiivi 1999/13/EÜ (teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta) liikmesriikides rakendamise aruannete küsimustikku (3).
            
         
               (3)
            
            
               Liikmesriigid on koostanud aruanded kõnealuse direktiivi rakendamise kohta ajavahemikul 1. jaanuarist 2005 kuni 31. detsembrini 2007 vastavalt komisjoni 20. juuli 2006. aasta otsusele 2006/534/EÜ, mis käsitleb küsimustikku liikmesriikide aruannete jaoks seoses direktiivi 1999/13/EÜ rakendamisega ajavahemikul 2005–2007 (4).
            
         
               (4)
            
            
               Liikmesriigid on kohustatud hiljemalt 30. septembriks 2011 koostama aruanded kõnealuse direktiivi rakendamise kohta ajavahemikul 1. jaanuarist 2008 kuni 31. detsembrini 2010 vastavalt komisjoni 26. juuli 2007. aasta otsusele 2007/531/EÜ, mis käsitleb küsimustikku liikmesriikide aruannete jaoks seoses direktiivi 1999/13/EÜ (teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta) rakendamisega ajavahemikul 2008–2010 (5).
            
         
               (5)
            
            
               Neljas aruanne peaks hõlmama ajavahemikku 1. jaanuarist 2011 kuni 31. detsembrini 2013.
            
         
               (6)
            
            
               Käesoleva otsusega ettenähtud meetmed on kooskõlas direktiivi 91/692/EMÜ artikli 6 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid kasutavad käesoleva otsuse lisas esitatud küsimustikku, et koostada komisjonile vastavalt direktiivi 1999/13/EÜ artikli 11 lõikele 1 esitatav aruanne, mis hõlmab ajavahemikku 1. jaanuarist 2011 kuni 31. detsembrini 2013.
   Artikkel 2
   Käesolev otsus on adresseeritud liikmesriikidele.
   
      Brüssel, 9. november 2010
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  EÜT L 85, 29.3.1999, lk 1.
   
      (2)  EÜT L 377, 31.12.1991, lk 48.
   
      (3)  EÜT L 172, 2.7.2002, lk 57.
   
      (4)  ELT L 213, 3.8.2006, lk 4.
   
      (5)  ELT L 195, 27.7.2007, lk 47.
   
      LISA
      
         Küsimustik direktiivi 1999/13/EÜ (mis käsitleb teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramist) rakendamise kohta ajavahemikul 2011–2013
      
      1.   Üldkirjeldus
      
      Esitage aruandeperioodi jooksul liikmesriigi õigusaktidesse seoses direktiiviga 1999/13/EÜ tehtud asjaomased muudatused.
      2.   Direktiivi kohaldamisalasse kuuluvad käitised (seadeldised).
      
      
                  2.1.
               
               
                  Märkige iga II.A.1. lisa 20 tegevuse kohta ja II.A.2. lisa tegevuse kohta, kui palju direktiiviga 1999/13/EÜ reguleeritavaid käitisi kuulus 31. detsembriks 2013 allpool esitatud kategooriatesse:
                  
                              —
                           
                           
                              käitiste koguarv;
                           
                        
                              —
                           
                           
                              Euroopa Parlamendi ja nõukogu direktiiviga 2008/1/EÜ (saastuse kompleksse vältimise ja kontrolli direktiiv) hõlmatud käitiste koguarv;
                           
                        
                              —
                           
                           
                              direktiivi 1999/13/EÜ kohaselt registreeritud või kasutusloa saanud käitiste koguarv;
                           
                        
                              —
                           
                           
                              selliste kasutusloa saanud või registreeritud käitiste koguarv, mille puhul kasutatakse vähendamiskava;
                           
                        
                              —
                           
                           
                              direktiivi 1999/13/EÜ artikli 5 lõike 3 punkti a kohase erandiga hõlmatud käitiste koguarv. Palun esitage selliste käitiste nimekiri ning märkige neist igaühe kohta erandi tegemise põhjendus;
                           
                        
                              —
                           
                           
                              direktiivi 1999/13/EÜ artikli 5 lõike 3 punkti b kohase erandiga hõlmatud käitiste koguarv. Palun esitage selliste käitiste nimekiri ning märkige neist igaühe kohta erandi tegemise põhjendus.
                           
                        
            
                  2.2.
               
               
                  Märkige iga II.A.1. lisa 20 tegevuse kohta ja II.A.2. lisa tegevuse kohta, kui palju direktiiviga 1999/13/EÜ reguleeritavaid käitisi kuulusid allpool esitatud kategooriatesse:
                  
                              —
                           
                           
                              aruandeperioodi jooksul direktiivi 1999/13/EÜ kohaselt registreeritud või kasutusloa saanud käitiste koguarv;
                           
                        
                              —
                           
                           
                              aruandeperioodi jooksul direktiivi 1999/13/EÜ kohaselt registreeritud või kasutusloa saanud oluliselt muudetud käitiste koguarv.
                           
                        
            
                  2.3.
               
               
                  Palun märkige, kuidas registreeritud või kasutusloa saanud käitiste nimekiri ja heiteseire tulemused on tehtud avalikkusele kättesaadavaks (vastavalt direktiivi 1999/13/EÜ artikli 12 lõigetele 1 ja 2). Juhul kui teave on avalikkusele kättesaadav interneti kaudu, märkige palun internetiaadress. Kui teave on kättesaadav teisiti, palun märkige kontaktandmed, kuhu teabe saamiseks tuleb pöörduda.
               
            3.   Asendamine
      
      Märkige iga II.A.1. lisa 20 tegevuse kohta ja II.A.2. lisa tegevuse kohta, milliseid järgmisi aineid või segusid kasutatakse veel 31. detsembrini 2013 ja millistes (hinnangulistes) kogustes (tonni aastas): ained või segud, mida nende LOÜ-sisalduse tõttu klassifitseeritakse Euroopa Parlamendi ja nõukogu 16. detsembri 2008. aasta määruse (EÜ) nr 1272/2008 (mis käsitleb ainete ja segude klassifitseerimist, märgistamist ja pakendamist) kohaselt kantserogeenseks, mutageenseks või reproduktiivtoksiliseks aineks ning mis kannavad või peavad kandma ohulauseid H340, H350, H350i, H360D või H360F või riskilauseid R45, R46, R49, R60 või R61.
      Palun märkige, kus selline teave on esitatud, ning ained koos nende IUPACi nimetuse ja CASi numbriga ning segud, mille kohta kasutatakse kaubanduslikku nime, ja nende segude koostises olevad ained.
      Palun nimetage ka ained, mida kasutatakse eelpool märgitud ainete ja segude asendamiseks (ei ole kohustuslik).
      4.   Järelevalve
      
      Märkige iga II.A.1. lisa 20 tegevuse kohta ja II.A.2. lisa tegevuse kohta selliste käitiste arv 2012. aastal, mida direktiivi 1999/13/EÜ artikli 8 lõike 2 kohaselt kontrollitakse pidevalt nõuete täitmise suhtes.
      5.   Nõuete täitmine
      
      Märkige iga II.A.1. lisa 20 tegevuse kohta ja II.A.2. lisa tegevuse kohta järgmised 2012. aasta arvud:
      
                  —
               
               
                  selliste ettevõtjate arv, kes on rikkunud direktiivi 1999/13/EÜ nõudeid:
                  
                              a)
                           
                           
                              sellega, et on jätnud esitamata direktiivi 1999/13/EÜ artikli 8 lõikes 1 osutatud teabe või on esitanud liiga vähe teavet selleks, et pädev asutus saaks nõuete täitmist kontrollida;
                           
                        
                              b)
                           
                           
                              sellega, et ei ole täitnud muid direktiivi 1999/13/EÜ nõudeid, eelkõige artikli 3 lõiget 2, artikli 4 lõiget 2, artiklit 5, artikli 8 lõikeid 2 ja 3;
                           
                        
            
                  —
               
               
                  selliste ettevõtjate arv, kelle puhul on pädevad asutused vastavalt direktiivi 1999/13/EÜ artikli 10 punktile b loa andmise peatanud või selle tühistanud nõuete täitmata jätmise tõttu.
               
            6.   Heitkogused
      
      Märkige iga II.A.1. lisa 20 tegevuse kohta ja II.A.2. lisa tegevuse kohta 2012. aasta LOÜde heitkogused tonnides. Palun märkige, kas esitatud arv põhineb mõõteandmetel, arvutustel või hinnangul.
      7.   Võimaluse korral palun märkige:
      
      
                  —
               
               
                  riiklikes, piirkondlikes ja kohalikes asutustes direktiivi 1999/13/EÜ rakendamise ja jõustamisega tegelevate töötajate koguarv (ei ole kohustuslik);
               
            
                  —
               
               
                  sellega seotud kulud nendele asutustele eurodes aasta kohta (ei ole kohustuslik).
               
            8.   Muud märkused